ג'וס וידון

ג'וזף היל "ג'וס" וידון (באנגלית: Joseph Hill "Joss" Whedon; נולד ב-23 ביוני 1964) הוא מפיק, תסריטאי, ובמאי קולנוע וטלוויזיה אמריקאי. וידון יצר מספר סרטים, סדרות טלוויזיה וחוברות קומיקס, בעיקר בז'אנר הפנטזיה והמדע בדיוני. הוא ידוע בעיקר בשל עבודותיו על סדרות הטלוויזיה "בית הבובות" (2009–2010), "פיירפליי" (2002), "אנג'ל" (1999–2004) ו"באפי ציידת הערפדים" (1997–2003), שתי האחרונות מתרחשות ביקום בדיוני משותף המכונה "באפיוורס", שמעבר לבני אדם כולל ערפדים, שדים, רוחות רפאים וקוטלות ערפדים. בקולנוע, נודע בעיקר בשל בימוי סרט גיבורי העל שובר הקופות "הנוקמים" (2012) ושותפות בכתיבת התסריט ל"צעצוע של סיפור". באפי ציידת הערפדים – שייכת לעולם הבאפיוורס שיצר וידון. אנג'ל – סדרת בת של באפי. סיפורו של אנג'ל, הערפד שקולל בנשמה והתאהב בבאפי. הסדרה שייכת לעולם הבאפיוורס. פיירפליי – סדרת מדע בדיוני, שוידון יצר ביחד עם טים מינר, ירדה מהמרקע אחרי שידור 11 פרקים (מתוך 14 שהופקו) בטרם השלימה את עונתה הראשונה. בית הבובות – סדרת מדע בדיוני, מבית היוצר של וידון, שחוזר לטלוויזיה לאחר חמש שנים. סוכני S.H.I.E.L.D. – סדרה טלוויזיונית שעלתה לשידור בספטמבר 2013. הסדרה מבוססת על סוכנות S.H.I.E.L.D. של חברת מארוול קומיקס ומתרחשת לאחר אירועי סרט הלייב אקשן "הנוקמים". נשות הלעולם לא – סדרת דרמה תקופתית ומדע בדיוני, המתרחשת בתקופה הוויקטוריאנית בה אנשים, ובעיקר נשים, מקבלים כוחות על-אנושיים. כתב את באפי קוטלת הערפדים – הסרט שהיווה בסיס לסדרת הטלוויזיה. שותף בכתיבת "צעצוע של סיפור" בשנת 1995. כתב את "הנוסע השמיני 4: התחייה" (הסרט הרביעי בסדרת הנוסע השמיני) כתב וביים את "סרניטי" – סרט המשך לסדרה "פיירפליי" משנת 2005. במאי ותסריטאי של סרט גיבורי-העל "הנוקמים", שיצא לאקרנים במאי 2012. כתב והפיק את "בקתת הפחד" בשנת 2012 כתב וביים בשנת 2012 סרט קולנועי, המהווה עיבוד למחזה של שייקספיר "מהומה רבה על לא דבר" ששמר על הטקסט המקורי על פי שייקספיר. כתב ויצר את "in your eyes", סרט מדע בדיוני רומנטי. ביים וכתב בשנת 2015 את "הנוקמים: עידן אולטרון", סרט ההמשך ל"הנוקמים". כתב סצינות השלמה ל"ליגת הצדק" והשלים את בימוי ועריכת הסרט, לאחר פרישתו של הבמאי זאק סניידר ממניעים משפחתיים. Fray – סדרה שמתרחשת בעתיד של הבאפיוורס, ומספרת את סיפורה של מלאקה פריי-הקוטלת הראשונה מזה שנים רבות. Tales of the Vampires – מאנתולוגיית באפיוורס. Tales of the Slayers – שלושה סיפורים לאנתולוגיית הבאפיוורס, כולל סיפור שמציג את מלאקה פריי מ-Fray. Serenity: Those Left Behind – מיני סדרה בת שלושה חלקים משנת 2005, שמספרת על האירועים שהתרחשו בין סיום הסדרה "פיירפליי" לתחילת הסרט "סרניטי". Serenity: Better Days – מיני סדרה שנייה בת שלושה חלקים משנת 2008. Buffy the Vampire Slayer Season Eight – עונה שמינית בדיונית המשמשת כהמשך לסדרת הטלוויזיה "באפי ציידת הערפדים". Buffy the Vampire Slayer Season Nine – סדרת קומיקס הממשיכה את קורות העונה השמינית. החלה בהרצה באוגוסט 2011. Angel: After the Fall #1-17 – המשך רשמי לסדרת הטלוויזיה "אנג'ל". הקומיקס עצמו רץ למשך 44 חוברות. 24-#1 Astonishing X-Men – המשך ל-New X-Men. הסדרה הצליחה ונהייתה סדרת הדגל של האקס-מן, עם מועמדויות רבות לפרסי אייזנר. Runaways ג'וס וידון הוא גם המפיק, הבמאי ואחד הכותבים של בלוג השירה בציבור של ד"ר הוריבל, סדרה מוזיקלית קצרה בת שלושה פרקים באורך פחות מרבע שעה לכל פרק שמספרת את סיפורו של נבל בשם דוקטור הוריבל (ששמו האמיתי הוא בילי), על אהבתו ועל גיבור-העל קפטן האמר, יריבו של בילי. בנוסף, הוא סייע והופיע הופעת אורח ב"קון-מן", סדרה שיצרו שני השחקנים שווידון מרבה לעבוד איתם, נייתן פיליון ואלן טודיק. ביולי 2020, השחקן ריי פישר האשים את וידון בהתנהגות "מגעילה, מתעללת, לא מקצועית ולא מקובלת" כלפיו וכלפי שאר צוות השחקנים בסרט "ליגת הצדק". פישר אפילו הזמין את וידון לתבוע אותו במידה ומה שהוא אומר נחשב כהוצאת דיבה. בעקבות זאת, בוטל פאנל במסגרת "קומיק-קון סן דייגו" שהיה אמור לעסוק בפרויקטים של וידון. חודש לאחר מכן, דווח שחברת וורנר מדיה בודקת את ההאשמות בדבר התנהגות בלתי הולמת מצידו של וידון במהלך צילומי הסרט "ליגת הצדק". השחקן ג'ייסון מומואה פרסם פוסט תמיכה בפישר ובו כתב על "הדרך המזעזעת בה הדברים התנהלו בצילומי ההשלמה של ליגת הצדק". בדצמבר 2020, וורנר מדיה הכריזה שהבדיקה שלהם הסתיימה ושננקטו צעדים משמעותיים. פישר טען שוידון התפטר מהעבודה בסדרה "נשות הלעולם לא" מבית HBO Max בעקבות התערבותם של וורנר מדיה, הבעלים של HBO. פישר צייץ בטוויטר "אין לי שום כוונה להראות שוידון ניצל טקטיקה הוליוודית קלאסית ופשוט "עזב את הפרויקט". הוא הועזב כי וורנר מדיה נקטו בצעדים נגדו". חברת HBO הכריזה ב-25 בנובמבר 2020 שהחברה "נפרדה" מוידון ו-וידון עצמו הצהיר שהוא עזב את הפרויקט בעקבות מגפת הקורונה. מנהל החברה, קייסי בלויס סירב להרחיב אודות הפרידה מוידון, אך כן הצהיר שהנהלת הרשת קיבלה תלונות אודות התנהגות בלתי הולמת מצידו. בעקבות זאת, לא נעשה שימוש בשמו של וידון כדי לקדם את הסדרה, אך הוא כן קיבל קרדיט כאחד מיוצריה. השחקנית גל גדות סיפרה ללוס אנג'לס טיימס בדצמבר 2020 שהניסיון שלה עם וידון "לא היה הכי טוב", אבל היא התלוננה על כך מול הדרגים הגבוהים והם "טיפלו בזה". הכתבת גרייס רנדולף (אנ') כתבה לאחר מכן שוידון ביקש מגדות להצטלם לסצנה בעלת אופי מיני, אך גדות סירבה ובמקומה נעשה שימוש בכפילת גוף. בפברואר 2021, השחקנית כריזמה קרפנטר, שהשתתפה בסדרות "באפי ציידת הערפדים" ו-"אנג'ל", סיפרה שוידון "ניצל את כוחו לרעה מספר פעמים" וכינתה אותו "ערפד" ו-"אכזר באופן יוצא דופן". בהצהרה בטוויטר, קרפנטר סיפרה שוידון כינה אותה "שמנה" ושאל אותה אם היא הולכת "לשמור אותו (את העובר)" לאחר שנודע לו שהשחקנית בהיריון. בנוסף, וידון זלזל באמונותיה הדתיות ואיים לפטר אותה, מה שאכן קרה לבסוף. קרפנטר חשפה שהיא לקחה חלק בבדיקות שוורנר מדיה עשתה בעקבות ההאשמות של ריי פישר כלפי וידון. השחקניות מישל טרכטנברג ואמבר בנסון, ששיחקו גם הן בבאפי, חיזקו את האשמותיה של קרפנטר כלפי וידון. בנסון כתבה "הסט של באפי היה רעיל וזה התחיל מלמעלה. קרפנטר אומרת את האמת." טרכטנברג כתבה גם היא "אנחנו יודעות מה הוא עשה" ואמרה שההתנהגות שלו כלפיה כשהיא הייתה נערה הייתה "ממש לא נאותה". טרכטנברג ציינה ברשתות החברתיות שבהפקה היה חוק לפיו אסרו על וידון לשהות ביחד איתה לבד באותו החדר. השחקנית שרה מישל גלר (שגילמה את דמותה של באפי) תמכה בבנסון וטרכטנברג והרחיקה את עצמה מוידון. חוסה מולינה (אנ'), אחד הכותבים בסדרה "פיירפליי" יצא גם הוא כנגד וידון ואמר "המילים "אכזרית" ו-"רעה" בהחלט הולמות את ההתנהגות שלו. וידון חשב שלהיות רע זה מצחיק והוא גרם לכותבות לבכות בזמן העבודה על התסריטים. וידון השוויץ שהוא גרם לאחת הכותבות לבכות פעמיים במהלך פגישה אחת". שחקנים נוספים מאנג'ל ובאפי הצטרפו גם הם להאשמות, ביניהם דייוויד בוריאנז, ג'יימס מרסטרס, אנתוני הד, אלייזה דושקו, ג'יי אוגוסט ריצ'רדס (אנ') ואיימי אקר.. למרות זאת, מרסטרס טען שהסיבה להתנהגות של וידון היא "לחץ נוראי שהוא היה שרוי בו מכיוון שהוא רצה להשיג משהו שממש קשה להשגה". באפריל 2021, לאור האשמותיו של פישר, גל גדות סיפרה להוליווד רפוטר ש"היו לי את הבעיות שלי עם וידון והאחים וורנר טיפלו בזה בזמן קצר". מקור מוסמך מציין שלגדות "היו כמה בעיות עם הדרך שבה היא הוצגה בסרט, למשל, שדמותה נעשתה יותר אלימה מאשר בסרט "וונדר וומן". היא פשוט רצתה שהדמות תהיה רציפה בשני הסרטים". המקור המשיך ואמר שהעימות הכי קשה עם וידון היה כשהוא הכריח את גדות להקליט שורות שהיא לא אהבה ואיים עליה שבמידה והיא תסרב, הוא יסכן את הקריירה שלה והביע זלזול בבמאית פאטי ג'נקינס (שביימה את וונדר וומן). חודש לאחר מכן, גדות אמרה שוידון איים על הקריירה שלה במהלך צילומי ההשלמה ואמרה "אם הייתי אומרת משהו, הוא היה מטרפד לי את הקריירה אז החלטתי פשוט לטפל בזה". באוקטובר של אותה השנה, גדות אמרה "הייתי בשוק שככה הוא דיבר אלי ואם הוא דיבר אליי ככה, אז ברור שהוא גם דיבר באותה הדרך עם אנשים אחרים". בינואר 2022, וידון סיפר שגדות "לא הבינה אותו כראוי," מכיוון שהיא לא דוברת אנגלית כשפת אם, ושפישר הוא "שחקן גרוע בכל מובן". בנוסף, וידון ציין שהוא "מעולם לא עבד עם אנשים חצופים" כמו צוות השחקנים של ליגת הצדק. גדות הגיבה לזה באומרה "שהיא הבינה בדיוק את מה שהוא אמר," ושהיא מסרבת לעבוד איתו שוב בעתיד. באוקטובר 2023, התסריטאי זאק פן (אנ') כתב בספר "MCU: The Reign of Marvel" שבזמן העבודה על התסריט של הסרט "הנוקמים" וחיפוש אחרי במאי לסרט, "השם של וידון אפילו לא עלה בהצעות לבימוי. שמעתי שלאחר מכן הוא שכתב את כל התסריט של הסרט. הוא אפילו לא רצה לפגוש אותי, ואני תמיד מדבר עם הכותב שאני מחליף. בעיניי זה שערורייתי". כשפן פנה אל וידון עם ההאשמות, וידון אמר "זה לא מוזר בעיני, אני כותב במקומך". פן אמר שמבחינתו "היה מורגש שוידון אפילו לא מעוניין שאני אהיה מעורב ביצירת הסרט" ושווידון הוסיף וקילל אותו. כתיבתו של וידון ידועה על שם אלמנטים מסוימים שחוזרים ברבות מיצירותיו ממניעים אמנותיים, חברתיים ושיווקיים: פמיניזם וידון נוהג להציג דמויות נשיות חזקות ועגולות ולשים אותן כדמויות ראשיות, ולדון בנושאים של אפליה, דיכוי, אלימות ואלימות מינית כלפי נשים, סטראוטיפים ותפקידים מגדריים. יצוג להטב"י בעולמות שווידון יוצר יש ייצוג להט"בי – משמע שיש בהם דמויות להט"ביות, כגון וילו רוזנברג, טארה מקליי, מאג, אנדרו ולס, ולפי ההמשך של באפי בקומיקסים, גם באפי סאמרס עצמה. הומור, דיאלוג ושנינות כתיבתו של וידון ידועה על ההומור והשפה הייחודית לה, וגם על הדיאלוגים שלה, שנחשבים חדים ומושחזים היטב. התמקדות בדמויות בניגוד לסדרות וסרטי מדע-בדיוני או פנטזיה רבות, המאופיינות בדגש על אקשן או מדע בדיוני קשה, יצירותיו של וידון מתמקדות לרוב בדרמה וביחסים האישיים שבין הדמויות, ופחות בקרבות, הרפתקאות, או טכנולוגיה. לדוגמה, הפרק "The body" (בעברית: "הגופה"), של "באפי ציידת הערפדים" עוסק במוות אחת הדמויות הראשיות ובהתמודדות שאר הדמויות עם המאורע. בתחילת הפרק, הדמות מתה מוות טבעי, וכל שאריתו (כ-40 דקות) מראה את ההתאבלות של הדמויות סביבה. הפעם הראשונה בה נראה איום על-טבעי כלשהו בפרק הוא בסצנה האחרונה. נושאים ומטאפורות עבודותיו של וידון מכילות תמות ומטאפורות רבות, רובן פנימיות ודרמטיות, וחלקן ביקורתיות או סאטיריות. לדוגמה: ב"באפי קוטלת הערפדים", תפקיד הקוטלת הוא מטאפורה להתבגרות, והערפדים מהווים מטאפורה ליצורים שלא מסוגלים להתבגר נפשית. לווידון יש מעריצים רבים בעולם, והתארגנו קהילות מעריצים שונות וכנסי מעריצים ליצירותיו, המכונות יחד ה"ווידונוורס". גם בישראל קיימת "קהילת ג'וס וידון הישראלית" ומקיימת כל שנה בתחילת הקיץ את כנס ההרצאות "באפיפסט", ולעיתים את כנס ההרצאות "האלווידון" בהאלווין. גם פסטיבל אייקון, הכנס השנתי למדע בדיוני ופנטזיה, הוקם באיחוד של קהילת מסע בין כוכבים, קהילת טולקין וקהילת וידון. מדיה וקבצים בנושא ג'וס וידון בוויקישיתוף ג'וס וידון, ברשת החברתית פייסבוק ג'וס וידון, ברשת החברתית אקס (טוויטר) ג'וס וידון, ברשת החברתית Goodreads ג'וס וידון, במסד הנתונים הקולנועיים IMDb (באנגלית) ג'וס וידון, באתר AllMovie (באנגלית) ג'וס וידון, באתר Box Office Mojo (באנגלית) ג'וס וידון, במסד הנתונים הקולנועיים KinoPoisk (ברוסית) ג'וס וידון, באתר AllMusic (באנגלית) ג'וס וידון, באתר MusicBrainz (באנגלית) ג'וס וידון, באתר Discogs (באנגלית) אתר מעריצים של ג'וס וידון (אורכב 15.12.2020 בארכיון Wayback Machine) (מאורכב בארכיון האינטרנט) קהילת ג'וס וידון הישראלית (מאורכבת בארכיון האינטרנט) ג'וס וידון, באתר אנציקלופדיה בריטניקה (באנגלית) Ursula K Le Guin wins sixth Nebula award, Alison Flood, April 28th 2009 An Interview with Joss Whedon, IGN, June 23rd 2003 Adam B. Vary, Ray Fisher Accuses Joss Whedon of ‘Abusive, Unprofessional’ Behavior on ‘Justice League’ Set, Variety, ‏2020-07-01 (באנגלית אמריקאית) Adam B. Vary, Ray Fisher to Joss Whedon: ‘Sue Me for Slander’ if ‘Justice League’ Abuse Allegations Are Untrue, Variety, ‏2020-07-25 (באנגלית אמריקאית) Jennifer Maas, Joss Whedon's Solo Comic-Con@Home Panel Quietly Removed From Schedule, TheWrap, ‏2020-07-25 (באנגלית אמריקאית) Anthony D'Alessandro, WarnerMedia Investigating ‘Justice League’ Production Following Ray Fisher’s Comments, Deadline, ‏2020-08-20 (באנגלית אמריקאית) Ray Fisher and Jason Momoa Claim Warner Bros. Is Using 'PR Tactics' to Distract From Work Abuse Investigation, The Root, ‏2020-09-16 (באנגלית) Alex Stedman, ‘Justice League’: WarnerMedia Says It’s Concluded Investigation, ‘Remedial Action’ Taken, Variety, ‏2020-12-12 (באנגלית אמריקאית) Ella Kemp, Joss Whedon leaves HBO series 'The Nevers' following investigation, Ray Fisher claims, NME, ‏2020-11-27 (באנגלית) Chris Murphy, Joss Whedon Bows Out of Forthcoming HBO Series The Nevers, Vulture, ‏2020-11-25 (באנגלית) HBO boss breaks silence on 'Game of Thrones' plans, Joss Whedon controversy, more, EW.com (באנגלית) Jennifer Maas and Tim Baysinger, HBO Received 'No Complaints' About Joss Whedon Before He Exited 'The Nevers,' Casey Bloys Says, TheWrap, ‏2021-02-11 (באנגלית אמריקאית) Sandy Schaefer, Joss Whedon Scrubbed From The Nevers Marketing as Buffy Cast Speaks Out, CBR, ‏2021-02-11 (באנגלית) Lesley Goldberg, HBO and HBO Max Chief Details ‘Game of Thrones’ Expansion Plans, The Hollywood Reporter, ‏2021-02-11 (באנגלית אמריקאית) Gal Gadot knows this year was rough. She hopes 'Wonder Woman 1984' will end it on a high, Los Angeles Times, ‏2020-12-17 (באנגלית אמריקאית) Katherine Daniel, The Over-Sexualization of Women in Hollywood | HERS Magazine, ‏2020-07-11 (באנגלית אמריקאית) Gal Gadot refused to film a sexualised scene in 'Justice League'; director Joss Whedon insisted and used a body double instead, WION (באנגלית אמריקאית) Adam B. Vary, Charisma Carpenter Alleges Joss Whedon ‘Abused His Power’ on ‘Buffy’ and ‘Angel’: ‘Joss Was the Vampire’, Variety, ‏2021-02-10 (באנגלית אמריקאית) Mira Jacobs, Joss Whedon Was Forbidden From Being Alone With Michelle Trachtenberg on the Buffy Set, CBR, ‏2021-02-12 (באנגלית) Dominic Patten, ‘Buffy’ Star Michelle Trachtenberg Alleges “Not Appropriate Behavior” By Joss Whedon On Series; Follows Sarah Michelle Gellar Offering Support For Charisma Carpenter & “All Survivors Of Abuse” – Update, Deadline, ‏2021-02-10 (באנגלית אמריקאית) Mira Jacobs, Buffy's Michelle Trachtenberg Also Alleges Joss Whedon's Inappropriate Behavior, CBR, ‏2021-02-10 (באנגלית) Bruce Haring, More Voices Speak Out Against ‘Buffy’ Creator Joss Whedon’s Conduct, Deadline, ‏2021-02-13 (באנגלית אמריקאית) 'Buffy' and 'Angel' stars speak out in support of Charisma Carpenter's claims against Joss Whedon, EW.com (באנגלית) https://twitter.com/AmyAcker/status/1361367185415802880, X (formerly Twitter) https://twitter.com/jaugustrichards/status/1360052253546090497, X (formerly Twitter) Was JAMES MARSTERS Aware of the JOSS WHEDON Toxic Workplace on BUFFY?!? #insideofyou #buffy, נבדק ב-2023-11-18 Justice League Star Gal Gadot Breaks Silence on Issues With Joss Whedon, DC (באנגלית) Kim Masters, Ray Fisher Opens Up About ‘Justice League,’ Joss Whedon and Warners: “I Don’t Believe Some of These People Are Fit for Leadership”, The Hollywood Reporter, ‏2021-04-06 (באנגלית אמריקאית) Gal Gadot confirms Joss Whedon 'threatened' her career during 'Justice League' reshoot, EW.com (באנגלית) Tom Tapp, Gal Gadot Says She Was “Shocked” By The Way Joss Whedon Spoke To Her On ‘Justice League’ Set, Deadline, ‏2021-10-19 (באנגלית אמריקאית) Lila Shapiro, The Undoing of Joss Whedon, Vulture, ‏2022-01-17 (באנגלית) Jonathan Fuge, Gal Gadot Vows to Never Work With Joss Whedon Again, MovieWeb, ‏2022-01-18 (באנגלית) Jeremy Dick, Joss Whedon Put on Blast by Original Writer for The Avengers: 'He's a Bad Person', CBR, ‏2023-10-23 (באנגלית)